C 214/156
HU
Az Európai Unió Hivatalos Lapja
2023.6.16.
2023. január 19., csütörtök
AE.
mivel a motorteljesítmény meghatározott biztonsági okokból történő növelését támogatással kell finanszírozni, és ezt bizonyos feltételek mellett az EHTAA-nak is támogatnia kell, feltéve, hogy nem növeli a halászati erőkifejtést vagy a halfogási képességet; mivel emiatt az ETHAA-támogatásnak elérhetőnek kell lennie a kikötői és kikötői kotrási műveletek számára is; AF. mivel a kisüzemi halászat sokkal inkább függ a tengeri viszonyoktól, mint a nagyüzemi halászat, ami a hajó és a halászeszköz típusától függően a halászati időszakok nagyobb mértékű rendszertelenségéhez vezet, és ily módon befolyásolja azoknak a munkanapoknak az éves számát, amelyeken lehetőség van hajózásra; AG.
mivel a kisüzemi halászat fenntartható a halállományok biológiai kezelése, az erőforrások és a szelektivitás tekintetében, valamint társadalmi és gazdasági szempontból, ami mind hozzájárul e tevékenység mélyen gyökerező jellegéhez; AH.
mivel azon tényezők között, amelyek nyomást gyakorolnak a halállományokra, és amelyek közvetlenül és közvetve is kárt okoznak a halászat számára, a szennyezés, az élőhelyek eltűnése, a tengeri közlekedés és a területért folytatott verseny, valamint az éghajlatváltozás említhető, amelynek jelentős hatásai közé tartozik a vízhőmérséklet emelkedése, a savasodás, az óceáni áramlatok változása, a fajok aszinkronitása és a nem őshonos fajok megjelenése; AI.
mivel a part menti közösségek ellenálló képességének megerősítését célzó intézkedések elfogadásával növelni kell az éghajlatváltozás és a válságok hatásaihoz való alkalmazkodásra és az e hatások enyhítésére való képességet;
AJ.
mivel a kisüzemi halászat is képes hozzájárulni a dekarbonizációhoz és az energiahatékonyság növeléséhez, és így végső soron az éghajlatváltozás hatásainak enyhítésére irányuló erőfeszítésekhez;
AK.
mivel a kisüzemi halászat nagyon fontos az EU-ban, különösen számos halászközösség számára, a nagyüzemi és a távoli vizeken folytatott halászattal együtt; AL. mivel az ágazat társadalmi-gazdasági helyzetének romlását előidéző számos ok még kezelésre vár, így többek között meg kell erősíteni a halászok ellátási láncon belüli pozícióját; AM. mivel a termelői szervezetek, társulások és halászati céhek elismerése lehetővé tenné számukra a pénzügyi támogatáshoz való hozzáférést, és aktív részvételük helyi közösségek bevonásával végzett gazdálkodáson keresztüli előmozdítása egyértelműen javíthatná az ágazatbeli jövedelmeket; AN. mivel a kisüzemi és part menti halászat jövedelmére kihatnak az ingadozó árak és az erőteljes piaci ingadozások, amelyek számos külső tényezőre, például a Covid19-világjárványra is érzékenyek; AO.
mivel a halászati ágazatban a különböző jövedelem- és bérrendszerek igen változóak, és nagymértékben függenek a tenger által kínált halászati lehetőségektől, és ez az egyik olyan tényező, amely a halászati ágazatot kevésbé vonzóvá teszi az új generációk számára; AP. mivel a halászatban dolgozó munkavállalók gyakran alacsony béreket kapnak, és nehéz – gyakran bizonytalan – munkakörülményekkel kell megküzdeniük egy olyan szakmában, amely továbbra is a világ legveszélyesebb szakmája, miközben a halászati vállalkozás indításával járó növekvő költségek, valamint az ágazatban tapasztalható növekvő koncentráció miatt ez a szakma egyre kevésbé jelent vonzó perspektívát, különösen a fiatalok számára; AQ.
mivel a piacokat gyakran néhány jól ismert termék uralja, és a kisüzemi halászat erősen kizsákmányolt fajokkal szemben fenntartható alternatívát kínáló termékei nem kapnak kellő figyelmet az értékesítésben; mivel a fogyasztók gyakran nem jutnak teljes körű információhoz az általuk vásárolt termékről, illetve az érintett termelési rendszerről és halászeszközökről; AR. mivel a kisüzemi halászat fenntartható jövedelmezősége fontos az ágazat vonzerejének növelése szempontjából; AS. mivel a kisüzemi halászhajókat érintik a legsúlyosabban a halászati engedélyek kiosztásával kapcsolatban az Egyesült Királyság vizein felmerült kihívások, a korábbi halászati tevékenységek bizonyítása kapcsán tapasztalható nehézségek miatt;